[{"text_idx": "#000002", "text": "Na\u0308iteks vo\u0303ivad lehtede to\u0303ttu hakata trammirattad koha peal ringi ka\u0308ima ning kiirus va\u0308heneb. So\u0303iduteel on koristamata lehed aga ohtlikud autodele, eriti vihmase ilmaga, kuna a\u0308kkpidurdus vo\u0303ib po\u0303hjustada libisemist. On veel u\u0308ks oht \u2013 langenud lehed ummistavad vee a\u0308ravoolu so\u0303iduteelt. Koristamata ko\u0303nniteed on aga ohtlikud jalaka\u0308ijatele \u2013 pa\u0308rast vihma on lehed libedad ja vo\u0303ivad po\u0303hjustada traumasid.\nTallinna linnata\u0308navate ning magistraalide koristamise eest vastutab kommunaalamet, linnaosavalitsused hoolitsevad aga parkide, puiesteede ja puhkealade koristamise eest.\nKoristusfirmad ise kaebavad selle u\u0308le, et maaomanikud toovad kotid oma maa-alalt koristatud lehtedega tee a\u0308a\u0308rde va\u0308lja, see ha\u0308irib koristusfirmade to\u0308o\u0308d. Nende silmis on selline ka\u0308itumine vo\u0303rreldav ebaseadusliku pru\u0308gima\u0308e tekitamisega. Koristusto\u0308id takistavad ka pargitud autod.\nSeega tasub meeles pidada, et kotti pakitud langenud lehti ei tohi viia oma valduse piiridest va\u0308lja ja sinna ei tohi panna ka mingeid muid ja\u0308a\u0308tmeid peale bioloogiliselt lagunevate.\nVastavalt heakorrareeglitele peavad maaomanikud lisaks oma maa-ala koristamisele hoidma korras ka nende maa-ala juures olevad avalikuks kasutamiseks mo\u0303eldud alad, nagu na\u0308iteks ko\u0303nniteed."}, {"text_idx": "#000017", "text": "Tormituul on teedele murdnud puid ja oksi"}]